open-index/open-wikipedia-markdown huggingface dataset:
Latviešu valodas minimālie pāri pēc intonācijas

**Latviešu valodas [[minimālais pāris|minimālie pāri]] pēc [[zilbes intonācija|intonācijas]]** ir vārdi, kuru vienīgā šķirējpazīme (ārpus konteksta) ir to intonācija.

Dažādos latviešu valodas paveidos viena no trīs literārās latviešu valodas intonācijām tiek sinkretizēta ar kādu citu. Rīgā krītošā intonācija parasti tiek sinkretizēta ar lauzto (Latgalē savukārt stieptā tiek sinkretizēta ar krītošo). Rīgas izruna kā *[[de facto]]* latviešu valodas standarts norādīta atsevišķi.

Sarakstā ir uzskaitītas lielākoties tikai lemmas, homoformas (piemēram,  "es vēlu";  "ne agri") ir dotas tikai atsevišķos gadījumos.

## Atsauces
Labskanība

**Labskanība** jeb **eifonija** (, *eu* — ‘labi’, *phōnē* — ‘skaņa’) ir dzirdei patīkams skaņu skanējums. Labskanības pretstats ir **nelabskanība** jeb **kakofonija** ( — ‘slikta skanēšana’).

## Labskanības salīdzinājums latviešu un Brazīlijas portugāļu valodā
Dažādās valodās pieņēmumi par to, kas ir labskanīgs un kas ne, var būt diametrāli pretēji. Piemēram, latviešu valodas gramatikas rokasgrāmatas kā 2. un 5. deklinācijas līdzskaņu mijas izņēmumus min tādus vārdus kā "gaišmatis", kā vienīgo argumentu minot labskanību, šī vārda gadījumā tā ģenitīvam vajadzētu būt "gaišmata", nevis "gaišmaša" minēto iemeslu dēļ. Tāpat "-ošs" divdabjiem sastopamas alternatīvas formas, ja to sakne beidzas ar šņāceni, piemēram, "cietošs", nevis "ciešošs", kaut arī morfoloģiski pareizāk būtu šos divdabjus atvasināt no tagadnes pirmās personas celma, piemēram, šajā gadījumā "ciešu" + "-ošs" — "ciešošs".

Brazīlijas portugāļu valodā ir sastopamas dažādas izloksnes, iezīme, kas daudz variē to vidū, ir līdzskaņu palatalizācija pirms priekšējās rindas patskaņiem, piemēram, *nordestino* ("ziemeļaustrumnieku") dialektā palatalizācijas ir salīdzinoši maz, vārds *diz* ("viņš/viņa saka") tiktu izrunāts kā , Sanpaulu dialektā (*paulistano*), savukārt palatalizācijas ir daudz vairāk un attiecīgais vārds tiktu izrunāts kā  (⟨džiš⟩ latviešu burtiem). Pētījumā, kur Minasžeraisas (centrālajā Brazīlijā) iedzīvotājiem tika prasīts, kurš no dialektiem ir "vispareizākais", vairums — vairāk kā 93% atbildēja, ka *paulistano* dialekts ir "vispareizākais". Taču jāpiemin, ka uz jautājumu, kurš dialekts ir "vispatīkamākais" (*o mais agradável*), *gaúcho* (Riugrandi du Sulas) dialekts nonāca pirmajā vietā ar 86,2% un *paulistano* palika otrajā ar 75,8%. Riugrandi du Sula ir štats ar vienu no lielākajiem nesenu eiropiešu imigrantu (itāļu, vācu, poļu utt.) īpatsvariem, tāpat arī vienu no lielākajiem IKP uz vienu iedzīvotāju. Pētījumā kā viens no iemesliem, kāpēc noteiktiem dialektiem ir mazāks prestižs kā citiem, tika minētas arī sociālas problēmas un nabadzība.

## Skatīt arī
* Prestižs (valodniecība)

## Atsauces
Donats Baņonis

**Donats Baņonis** (, dzimis , miris ) bija lietuviešu un padomju aktieris un teātra režisors. Saņēmis vairākus Lietuvas valsts apbalvojumus, tai skaitā Lietuvas Dižkunigaiša Ģedimina ordeņa Komandiera krustu (1994). Divkārtējs PSRS Valsts prēmijas laureāts (1967, 1977), Lietuvas PSR Nopelniem bagātais mākslinieks (1965) un PSRS Tautas skatuves mākslinieks (1974).

Baņonis uzsāka aktiera gaitas pie lietuviešu režisora Joza Miltiņa Panevēžas Drāmas teātra studijā, kuru beidzis 1945. gadā. 1940. gadā sācis strādāt Panevēžas drāmas teātrī. Aktiera karjeras laikā Panevēžas teātrī Baņonis atveidoja vairāk nekā 100 lomas, bet 1980. gadā kļuva par šī teātra vadītāju. 2013. gadā apbalvots ar Lietuvas Nacionālo kultūras un mākslas prēmiju par Joza Miltiņa darba turpināšanu teātrī un kino.

Ar savām kinolomām Baņonis kļuva pazīstams PSRS, bet pēc tam ieguva arī starptautisku atzinību. Karlovi Varu Starptautiskajā filmu festivālā Baņonis ieguva balvu kā labākais aktieris par lomu Vītauta Žalakeviča režisētajā filmā "Neviens negribēja mirt" (*Niekas nenorėjo mirti*, 1966). Pēc tam sekoja galvenās lomas Savas Kuliša filmā "Klusā sezona" (*Мёртвый сезон*, 1968), Konrāda Volfa filmā *[[Goya - oder Der arge Weg der Erkenntnis]]* (1971), Andreja Tarkovska filmā "Solāris" (*Солярис*, 1972). Piedalījies tādās pazīstamās filmās kā "Sarkanā telts" (1969), "Karalis Līrs" (1971), "Mistera Makinlija bēgšana" (1975), "Prinča Florizeļa piedzīvojumi" (*Клуб самоубийц, или Приключения титулованной особы*, TV filma, 3 sērijas, 1979).

Attēlojis lomas arī Rīgas Kinostudijā uzņemtajā Adas Neretnieces režisētajā filmā "Kapteinis Džeks" (1972), kā arī Aloiza Brenča filmās "Depresija" (1991), "Anna" (1996).

## Atsauces

## Ārējās saites
Džoana Riversa

**Džoana Aleksandra Rozenberga** (; dzimusi **Molinska** (*Molinsky*) , mirusi ), pazīstama kā **Džoana Riversa** (*Joan Rivers*), bija amerikāņu aktrise, komiķe, rakstniece, producente, televīzijas raidījumu vadītāja.

Viņas vecāki bija Krievijas ebreji. Karjeru sākusi kā *stand-up* komiķe (bija viena no pirmajām veiksmīgajām sievietēm šajā žanrā). Pirmo ievērību guvusi kā viese Džonija Kārsona vadītajā *[[The Tonight Show|The Tonight Show Starring Johnny Carson]]* programmā. Riversa Kārsonu uzskatīja par savu mentoru, tomēr pēc konkurējošā šova *The Late Show* parādīšanās, kuru vadīja Riversa, viņi abi esot nesarunājušies. Riversa kļuva par pirmo sievieti, kas kādā no lielajām televīzijām vadījusi savu sarunu šovu. Pēc tam vadījusi *The Joan Rivers Show* raidījumu, par kuru saņēmusi *[[Daytime Emmy]]* balvu. Tikusi nominēta *[[Tony balva|Tony]]* balvai 1994. gadā par tēlojumu lugā *Sally Marr...and her escorts*. Vēl ir pazīstama ar dalību realitātes šovā *Joan & Melissa: Joan Knows Best?*, kurā piedalījusies ar meitu Melisu Riversu, un kā *[[E!]]* modes raidījuma *Fashion Police* viena no vadītājām. Filmējusies kino, tāpat režisējusi filmu *[[Rabbit Test]]*, kurā pašai Riversai bija epizodiska loma.

## Atsauces

## Ārējās saites

* 
*
Edija Maklurga

**Edija Maklurga** (; ) ir amerikāņu aktrise, komiķe, dziedātāja.

Tēlojusi vairāk nekā 220 lomas filmās un televīzijas seriālos. Pazīstamākās filmas, kurās tēlotas otrā plāna lomas, ir: "Kerija" (1976), *[[Cheech and Chong's Next Movie]]* (1980), *[[Mr. Mom]]* (1983), *[[Back to School]]* (1986), "Aizliegtā brīvdiena" (1986), "Lidmašīnas, vilcieni un automobiļi" (1987), *[[Mistress of the Dark]]* (1988), "Tur, kur upe tek" (*A River Runs Through It*, 1992), "Dzimuši slepkavas" (1994), "Flaberis" (*Flubber*, 1997). Piedalījusies TV šovā *The David Letterman Show*, tēlojusi lomas tādos TV seriālos, kā *[[Small Wonder]]* (1985–1987), *[[The Hogan Family]]* (1986–1991). Piedalījusies mazākās lomās daudzos televīzijas seriālos, tai skaitā *[[Alice (seriāls)|Alice]]*, *[[Mr. Belvedere]]*, *[[The Golden Girls]]*, *[[Roseanne]]*, "Pilna māja", *[[Seinfeld (seriāls)|Seinfeld]]*, *[[Sabrina the Teenage Witch]]*, *[[Malcolm in the Middle]]*, "Hanna Montana", *[[Crashbox]]*, *[[Portlandia]]*.

Kā balss aktrise attēlojusi lomas animācijas filmās *[[The Secret of NIMH]]* (1982), "Mazā nāriņa" (1989), "Kukaiņu dzīve" (1998), "Vāģi" (2006), "Vāģi 2" (2011), "Ralfs-postītājs" (2012), kā arī animācijas seriālos *[[Snorks]]* (1984–1988), *[[Life with Louie]]* (1995–1998), *[[Clifford the Big Red Dog (seriāls)|Clifford the Big Red Dog]]* (2000–2003).

## Ārējās saites

*
Jāņa sēta

**Jāņa sēta** var būt:

* Jāņa sēta (Rīga) — laukums un ēku komplekss Vecrīgā;
* Jāņa sēta — karšu izdevniecība un informācijas tehnoloģiju uzņēmums;
*Karšu veikals Jāņa sēta.
Portvīns

**Portvīns** ( — 'vīns no Portu') ir portugāļu stiprinātais vīns, ko īpaši ražo Douru ielejā Portugāles ziemeļu provincēs. Portvīna gatavošanas īpatnība ir, ka sulas rūgšanas laikā tai pievieno spirtu, kas pārtrauc rūgšanu, tā saglabājot daļu sulā esošā cukura, kas vīnam sniedz saldu garšu.

## Iedalījums

Portvīnam var izdalīt divas pamatkategorijas, kas lielākoties atšķiras vien ar krāsu un izturēšanas ilgumu:
**Tawny* portvīni, ko vismaz 8—10 gadus nogatavina koka mucās un kuri ir zeltaini brūnā krāsā,
**Ruby* portvīni, ko 5 gadus iztur tērauda tvertnēs un kas ir rubīnsarkanā krāsā.

## Ražošana

Portvīna veida stiprinātos vīnus ražo arī ārpus Portugāles — Austrālijā, Francijā, Dienvidāfrikā, Kanādā, Indijā, Argentīnā un ASV. Saskaņā ar Eiropas Savienības aizsargāto izcelsmes vietu vadlīnijām, tikai produkti no Portugāles drīkst tikt apzīmēti kā *port* vai *Porto*. ASV nopērkamie vīni ar apzīmējumu "port" var nākt no jebkuras vietas pasaulē, bet vārdi "Dão", "Oporto", "Porto" un "Vinho do Porto" ir atzīti kā Portugāles produktus apzīmējoši.

## Atsauces
Jāņa sēta (uzņēmums)

**"Jāņa sēta"** ir sabiedrība ar ierobežotu atbildību, kas nodarbojas ar kartogrāfisko un ģeoinformācijas produktu ražošanu, kā arī grāmatu izdošanu. Uzņēmums ir Baltijas valstīs lielākais karšu izdevējs. Tā produkcija un pakalpojumi tiek eksportēti uz apmēram 20 valstīm, visvairāk uz Igauniju, Lietuvu, Zviedriju, Somiju un Norvēģiju.

## Vēsture
Uzņēmējs Aivars Zvirbulis 1990. gadā nodibināja "Jāņa sētas" priekšteci "Apgādu Jāņa sēta", kas nodarbojās ar poligrāfiju. 1992. gada 6. jūnijā uzņēmumā tika izveidota kartogrāfijas nodaļa, kas 1999. gadā kļuva par patstāvīgu uzņēmumu **"Karšu izdevniecība Jāņa sēta"**. Uzņēmums darbojās Elizabetes ielā 85A, Rīgā, kur joprojām atrodas "Karšu veikals Jāņa sēta", kas ir neatkarīgs uzņēmums, taču tāpat izveidojies no "Apgāda Jāņa sēta". "Karšu izdevniecību Jāņa sēta" dibinājuši Jānis Turlajs, Aivars Prošenkovs un A. Zvirbulis. Izdevniecības galvenais redaktors kopš tās izveidošanas bija J. Turlajs.

Sākotnēji "Karšu izdevniecība Jāņa sēta" atradās Rīgā, Elizabetes ielā 83/85, tad Stabu ielā 119. No 2013.&nbsp;gada decembra atrodas Krasta ielā 105a, Ķengaragā, pie Dienvidu tilta.

2008.&nbsp;gadā uzņēmuma kontrolpaketi no A.&nbsp;Zvirbuļa iegādājās Islandes kapitāla uzņēmums SIA "Solvina", kuram pieder 56% uzņēmuma kapitāldaļu. Atlikušie 44% pieder J.&nbsp;Turlajam.

No 2016. gada līdz 2021. gadam uzņēmumam piederēja Somijas tūrisma karšu kompānija "Oy e-City Ab", kas pazīstama ar zīmolu "City-Opas".

2021. gada rudenī uzņēmums tika pārsaukts par SIA "Jāņa sēta".

## Darbības jomas
Uzņēmums nodarbojas ar karšu un atlantu sastādīšanu un izdošanu. 2008. gadā tika izdots "Lielais pasaules atlants", kas ir lielākais šāds izdevums Latvijā un Baltijā. 2010. gadā, izmantojot "Lielā pasaules atlanta" kartogrāfisko materiālu, tika izdots "Pasaules uzziņu atlants". 2024. gadā tika laista klajā grāmata "Rīgas ielas. Labais krasts", bet 2025. gadā — "Rīgas ielas. Kreisais krasts".

Līdzās papīra kartēm uzņēmums nodarbojas ar ģeoinformātiku, ģeotelpisko datu un ģeogrāfisko informācijas sistēmu veidošanu, informācijas tehnoloģijām un dažādiem ar kartēm un poligrāfiju saistītiem pasūtījuma darbiem un pakalpojumiem, kā arī vairumtirdzniecību.

"Jāņa sēta" atbalsta skolēnu ģeogrāfijas olimpiāžu rīkošanu.[thumb|200px|[Lielais pasaules atlants]]

## Atsauces

## Ārējās saites
* 
* 
*
Lakross

**Lakross** () ir komandu sporta veids, kurā piedalās divas komandas.

Katras komandas sastāvā uz laukuma vienlaicīgi atrodas 10 spēlētāji. Spēles mērķis ir ar nūjām, kuru galos ir trijstūrveida tīkliņi, iedabūt bumbiņu pretinieku vārtos, piespēlējot to komandas biedriem pa gaisu. Lielākā daļa spēlētāju izmanto "īsu nūju", kas ir 1—1,1 m gara, četriem spēlētājiem var būt "garā nūja", kas ir 1,3—1,8 m gara (to parasti izmanto aizsargi un pussargi). Laukums ir 100×55 m liels, vārti — 1,8×1,8 m lieli. Šis ir viens no populārākajiem sporta veidiem Kanādā, kur tas oficiāli ir atzīts par nacionālo vasaras sporta veidu (nacionālais ziemas sports ir hokejs).

Pirmie ar šī sporta veida priekšteci nodarbojušies Amerikas pamatiedzīvotāji ne vēlāk kā 1100. gadā. Tas ir viens no vecākajiem organizētajiem sporta veidiem Ziemeļamerikā. 1800. gadu vidū tas kļuva populārs arī starp citiem iedzīvotājiem.

Pasaules čempionāts lakrosā vīriešiem notiek kopš 1967. gada, sievietēm (Pasaules kauss) — 1982. gada. Latvijas vīriešu izlases augstākais panākums ir 2006. gadā izcīnītā 14. vieta.

Lakross ir divas reizes (, ) bijis iekļauts vasaras olimpiskajās spēlēs, vēl trīs reizes (, , ) bija iekļauts kā demonstrējumu sporta veids.

## Atsauces

## Ārējās saites
Santakrūza

**Santakrūza** () ir pilsēta Kalifornijā, ASV. Santakrūzas apgabala administratīvais centrs un lielākā pilsēta. 2013. gadā iedzīvotāju skaits tika novērtēts ar 62,8 tūkstošiem.

Atrodas pie Monterejas līča, apmēram 51 km uz dienvidiem no Sanhosē un 120 km uz dienvidiem no Sanfrancisko. Santakrūza ir pazīstama ar tās mēreno klimatu, krasta līnijas skaistumu. Te atrodas Kalifornijas Universitāte Santakrūzā (*University of California, Santa Cruz*), kas pēc 2011. gada datiem bija lielākais darba devējs pilsētā.

Pilsētas teritoriju pirmais izpētīja spānis Gaspars de Portola 1769. gadā, kas kalnus virs upes nosauca par Santakrūzu, kas spāņu valodā nozīmē "svētais krusts". Pirmie cilvēki uz dzīvi te apmetās 1791. gadā. 1866. gadā Santakrūzai tika piešķirtas pilsētas tiesības.

## Atsauces

## Ārējās saites

*
Santakrusa

**Santakrusa** (*Santa Cruz*) var būt:

* Santakrusa — pilsēta Arubā;
* Santakrusas province — province Argentīnā;
* Santakrusas departaments — departaments Bolīvijā;
* Santakrusa de la Sjerra — pilsēta Bolīvijā;
* Santakrusa — pilsēta Brazīlijā;
* Santakrusa — pilsēta Čīlē;
* Santakrusa de Tenerife — pilsēta Kanāriju salās;
* Santakrusas kantons — pilsēta Kostarikā;
* Santakrusa — pilsēta Meksikā;
* Santakrusa — municipalitāte Filipīnās, Lagunas provincē.

## Skatīt arī
* Santakruss
* Santakrūza
* Resifi "Santa Cruz"
Ice Bucket Challenge

thumb|Dalība akcijā
***Ice Bucket Challenge***, dažkārt tiek saukta par ***ALS Ice Bucket Challenge***, ir akcija, kurā cilvēki uzlej sev vai kādam citam uz galvas spaini, kurā iepildīts ledains ūdens, lai atbalstītu amiotrofās laterālās sklerozes (pazīstama arī kā Šarko slimība un Lū Gēriga slimība) pētīšanu un ārstēšanu.

Parasti akcijas dalībnieki publicē video, kurā redzams, kā viņi tiek aplieti ar ledaina ūdens spaini, dalībnieks arī izaicina kādu citu personu piedalīties akcijā. Parasti tiek dotas 24 stundas tā izpildīšanai un/vai finansiālam ziedojumam labdarībai.

Akcijas pirmsākums nav skaidrs. No 2013. gada vidus līdz 2014. gada sākumam sociālajos tīklos kļuva populāra akcija *Cold Water Challenge*, kuras dalībnieki varēja ziedot naudu vēžu izpētei vai arī ielēkt aukstā ūdenī. Pirmo mediju uzmanību akcija izpelnījās  ASV, kad tiešajā ēterā notika dalība *Ice Bucket Challenge*.  bijušais golferis Kriss Kenedijs pirmais, kas akciju koncentrēja uz līdzekļu vākšanu tieši amiotrofajai laterālajai sklerozei.

Akcijā ir piedalījušās vairākas slavenības, tai skaitā Lebrons Džeimss, Bills Geitss, Marks Zakerbergs, Dženifere Lopesa, Džordžs V. Bušs. Vairākas personas, tai skaitā Baraks Obama un Deivids Kemerons, ir atteikušās no apliešanās, un tā vietā vienkārši noziedojuši naudu labdarībai. Akcijā ir piedalījušies arī dažādi izdomāti tēli, tai skaitā Homērs Simpsons.

Saskaņā ar *[[The New York Times]]* datiem, laikā no 1. jūnija līdz 13. augustam tika publicēti vairāk nekā 1,2 miljoni video *[[Facebook]]* un šis fenomens *[[Twitter]]* tika pieminēts vairāk nekā 2,2 miljonus reižu no 29. jūlija līdz 17. augustam. Kopš akcijas sākuma *ALS Association*, kas ASV nodarbojas ar līdzekļu vākšanu šīs slimības pētīšanai un ārstēšanai, līdz 2014. gada 29. augustam ziedojumos bija saņēmusi vairāk nekā 100 miljonus ASV dolāru. Akcija tāpat ir saņēmusi kritiku, jo tā vairāk ir izklaide, nekā naudas ziedošana labdarībai.

## Atsauces
Nigēras-Kongo valodas

thumb|300px|Nigēras-Kongo valodu saimes izplatības karte.
**Nigēras-Kongo valodas** ir valodu saime. Tā ir lielākā valodu saime Āfrikā pēc runātāju skaita, valodu skaita un platības, kurā runā tajās. Tiek uzskatīts, ka šai valodu saimei varētu piederēt apmēram 1400 valodu, līdz ar to šī varētu būt lielākā valodu saime pasaulē pēc atsevišķo valodu skaita, tomēr tas ir neskaidrs, jo ir grūti precīzi noteikt, kas ir atsevišķa valoda. Plašāk lielākās lietotās valodas (pēc to cilvēku skaita, kam tā ir dzimtā valoda) ir jorubu, igbo, fulu, šonas un zulu valoda, pēc kopējā runātāju skaita izplatītākā ir svahili. Nigēras-Kongo valodām ir vairākas grupas.

Nigēras-Kongo valodās runā ģeogrāfiski plašā teritorijā — no Dakaras Senegālā rietumos līdz Mombasai Kenijā austrumos un Keiptaunai DĀR dienvidos. Izņemot Āfrikas ziemeļus un Somālijas pussalu, vismaz 600 miljoni Āfrikas iedzīvotāju (apmēram 85% iedzīvotāju) runā kādā no Nigēras-Kongo valodām. Kopumā šīm valodām varētu būt vairāki tūkstoši dialektu.

## Ārējās saites
*
Milans Jurčina

**Milans Jurčina** (; dzimis ) ir bijušais slovāku hokejists, aizsargs, Slovākijas hokeja izlases dalībnieks. Pašlaik (2015) Jurčina spēlē Kontinentālās hokeja līgas kluba Zagrebas "Medveščak" sastāvā.

## Spēlētāja karjera
Jau juniora gados Jurčina pārcēlās uz Ziemeļameriku, kur no 2000. līdz 2003. gadam spēlēja QMJHL vienībā Halifaksas "Mooseheads". Turpmākajās sezonās Jurčina spēlēja AHL vienībā Providensas "Bruins", taču 2005.—06. gada sezonā aizvadīja 51 spēli jau Bostonas "Bruins" sastāvā.

2006.—07. gada sezonas vidū Jurčina tika aizmainīts uz Vašingtonas "Capitals". Vasarā aizsargs pagarināja līgumu ar "Capitals" uz vēl divām sezonām, taču 2009.—10. gada sezonas gaitā tika aizmainīts uz Kolumbusas "Blue Jackets". No 2010. līdz 2012. gadam Jurčina spēlēja Ņujorkas "Islanders" sastāvā.

Nākamās divas sezonas Jurčina aizvadīja vairākos Čehijas Ekstralīgas, SM līgas un Šveices hokeja līgas klubos, taču tad pievienojās Rīgas "Dinamo". Pēc "Dinamo" aizvadītas sezonas pievienojās Zagrebas "Medveščak" rindām.

## Ārējās saites
Entreriosas province

**Entreriosas province** () ir viena no Argentīnas provincēm, atrodas valsts ziemeļaustrumu daļā. Robežojas ar Korrjentesas provinci ziemeļos, ar Santafē provinci rietumos, ar Buenosairesas provinci dienvidos un ar Urugvaju austrumos. Provinci dienvidaustrumos apskalo Atlantijas okeāns. Lielākā pilsēta un administratīvais centrs ir Parana. Entreriosas provinces kopējā platība ir 78 781 km², pēc 2010. gada datiem provincē dzīvo 1 235 994 iedzīvotāji. Tā ir septītā lielākā province Argentīnā un sīkāk ir sadalīta septiņpadsmit departamentos.

## Ārējās saites
Bohotņica

**Bohotņica** (, ) ir ciems Polijas dienvidaustrumos, Ļubļinas vojevodistes rietumos, Pulavu apriņķī. 2022. gadā šajā ciematā dzīvoja 1001 iedzīvotājs. Ciems atrodas vēsturiskajā Mazpolijas reģionā pie Bistras upes, kas aptuveni kilometru tālāk ietek Vislā. Ciems agrāk ir saukts arī par **Mazo Bohotņicu** (*Bochotnica Mała*), jo 22 km uz austrumiem atrodas cits ciems ar nosaukumu Bohotņica-Kolonija.

## Vēsture
Bohotņica ir viena no vecākajām apdzīvotajām vietām Mazpolijā. No 6. līdz 10. gadsimta tur esot bijusi apmetne. Rakstiskajos avotos Bohotņica pirmo reizi pieminēta 1317. gadā. Netālu no ciema atrodas 14. gadsimta pils drupas. Saskaņā ar leģendu pili uzcēla Kazimirs III Lielais savai mīļākajai Esterei Malahai, kurpnieka meitai. Ar slepenu tuneli pils esot bijusi savienota ar Kazimira pili. Blakus pilsdrupām atrodas 18. gadsimtā celts tornis, kas mūsdienās kalpo kā tūristu skatutornis.

## Ģeogrāfija
Bohotņica atrodas vēsturiskajā Mazpolijas reģionā, Ļubļinas augstienē. Aptuveni 3 km uz dienvidrietumiem no Bohotņicas atrodas Kazimeždolni, 10 km uz ziemeļiem — Pulavi, bet 42 km uz austrumiem ir Ļubļina. Cauri ciemam plūst Bistras upe, kas aptuveni kilometru tālāk ietek Vislā. Vislas upes palu laikā Bohotņicu apdraud plūdi; zemākās ciema daļas applūst. 1968. gadā tika izveidots uzbērums, kas pasargā ciemu no paliem. Bohotņica un tās apkārtne ir viena no teritorijām ar visaugstāko gravu erozijas līmeni Eiropā. To blīvums vietām pārsniedz 10 km/km².

Bohotņicā valda kontinentāls klimats, kam raksturīga liela gaisa temperatūras amplitūda un daudz saulainu dienu. Vidējā gada gaisa temperatūra ir 8,0 °C. Siltākais mēnesis ir jūlijs ar vidējo temperatūru 18,7 °C, bet aukstākais mēnesis ir janvāris, kad vidēji ir -5,0 °C. Gada nokrišņu daudzums ir 550 mm. Sniega segas ilgums ir 80 dienas.

## Atsauces

## Ārējās saites
Putin huilo!

[thumb|250px|"Putin huilo!" grafiti [Luhanska|Luhanskā]]
thumb|"Putin huilo!" futbola līdzjutēju izpildījumā
***Putin — huilo*** (, ) ir pret Krievijas prezidentu Vladimiru Putinu vērsts divvalodīgs ukraiņu un krievu sauklis. Sākotnēji tas radās kā futbola līdzjutēju dziesma, ko 2014. gada martā izpildīja Harkivas "Metalist", bet saistībā ar Krievijas—Ukrainas karu un Krimas okupāciju drīz vien ieguva popularitāti visā Ukrainā.

2014. gada septembrī to izpildīja arī Latvijas futbola izlases fani draudzības spēles pret Armēniju laikā.

## Atsauces
Seven Nation Army

***Seven Nation Army*** ir pirmā dziesma amerikāņu alternatīvā roka grupas *[[The White Stripes]]* albumā *[[Elephant (albums)|Elephant]]*. 2003. gadā tā tika izlaista kā singls un ir grupas visu laiku populārākā dziesma.

*Seven Nation Army* esot nosaukums, kādā Džeks Vaits bērnībā esot dēvējis Pestīšanas armiju.

Dziesma ir arī populāra starp futbola faniem. Tā kļuva par neoficiālu himnu Itālijas uzvarai 2006. gada FIFA Pasaules kausā. 2008. gada Eiropas čempionātā tā tika atskaņota pirms katras spēles sākuma, bet 2012. gada Eiropas čempionātā — pēc katriem gūtajiem vārtiem.
Ebolas vīruss

**Ebolas vīruss** (*Zaire ebolavirus*) ir bīstamākais no pieciem pazīstamajiem vīruss *Ebolavirus* ģintī. Tas var izraisīt smagu un bieži fatālu hemorāģisku drudzi cilvēkiem un citiem zīdītājiem, kas pazīstama kā Ebolas vīrusslimība.

Ebolas vīruss sākotnēji nosaukts Zairas (mūsdienu Kongo Demokrātiskā Republika), valsts, kurā tas pirmoreiz ticis aprakstīts, vārdā. 2010. gadā vīruss tika pārdēvēts par Ebolas vīrusu, lai izvairītos no pārpratumiem.

## Skatīt arī
* Ebolas vīrusslimība
* Ebolas slimības epidēmija Rietumāfrikā

## Atsauces
Oftalmoloģija

**Oftalmoloģija** (, *ophthalmos* — ‘acs’, , *logos* — ‘jēdziens, mācība’) ir medicīnas nozare, kas pēta acs uzbūvi, tās funkcijas, kā arī acu slimības, to ārstēšanas un profilakses iespējas. **Oftalmologs** ir acu slimību ārsts un oftalmoloģijas speciālists.

## Vēsture
Nozares pirmsākumi datējami ar Galēna un Hipokrata dzīves laiku, kuru darbos ir tikušas aprakstītas dažādas acu slimības. 7.—11. gadsimtā sākās oftalmoloģijas uzplaukums Austrumos. Pirmās brilles tikušas izgatavotas Itālijā 13. gadsimtā. Vācu astronoms Johanness Keplers (1571—1630) izstrādāja redzes teoriju un zinātniski pamatoja redzes optisko korekciju, tādējādi sniedzot lielu ieguldījumu oftalmoloģijas attīstībā.

19. gadsimta sākumā oftalmoloģija izveidojās par patstāvīgu zinātnes nozari. Par tās pamatlicējiem tiek uzskatīti divi vācieši: Hermanis fon Helmholcs un A. Grēfe. 1805. un 1806. gadā tikušas atvērtas pirmās acu slimnīcas, 1818. gadā — katedras.

1864. gadā Rīgā tikusi atvērta pirmā acu slimnīca Latvijā. Jāni Tālbergu (1844—1884) uzskata par pirmo latviešu oftalmologu. 1934. gadā K. Balodis kļuva par pirmo, kas veicis acs radzenes pārstādīšanu.

## Atsauces

## Ārējās saites

*
Kaļmiuske

**Kaļmiuske** () ir pilsēta Ukrainas dienvidaustrumos Doneckas apgabalā. Kaļmiuskes rajona centrs. Izvietojusies apgabala dienvidaustrumos pie Kaļmiusas upes. Lielākā daļa iedzīvotāju nodarbināti kalnrūpniecībā.

## Vēsture
Apdzīvotā vieta dibināta 1933. gadā ar nosaukumu **Karakubuda** (*Каракуббуд*) vai **Karakubstroja** (*Каракубстрой*) pie Karakubas kaļķakmens karjeriem. 1949. gadā ciemats pārdēvēts par **Komsomoļski** *(Комсомо́льське)*. No 1956. gada pilsētas statuss. Pilsētu veidojošais uzņēmums ir *Komsomolske rudoupravlinnia*, kas trijos karjeros ap pilsētu iegūst kaļķakmeni metalurģiskajai rūpniecībai un būvmateriālu ražošanai. 2016. gadā pilsēta pārdēvēta tagadējā vārdā pēc tai cauri tekošās upes.

## Ārējās saites
* Комсомольское Донецкой обл.
Formosas province

**Formosas province** () ir viena no Argentīnas 23 provincēm valsts ziemeļu daļā. Robežojas ar Paragvaju ziemeļos, ar Čako provinci dienvidos un ar Saltas provinci rietumos. Lielākā pilsēta un administratīvais centrs ir Formosa. Formosas provinces kopējā platība ir 72 066 km², pēc 2010. gada datiem provincē dzīvo 530 162 iedzīvotāji. Tā ir septiņpadsmitā lielākā province Argentīnā pēc iedzīvotāju skaita un deviņpadsmitā pēc platības.
Province ir sīkāk sadalīta deviņos departamentos.

## Ārējās saites
Vuhlehirska

**Vuhlehirska** () ir pilsēta Ukrainas austrumos Doneckas apgabalā. Izvietojusies apgabala austrumos Doņecas skraustā uz ūdensšķirtnes starp Siverskijdonecas un Kaļmiusas baseiniem. Pieskaitāma Horļivkas—Jenakijeves aglomerācijai. Administratīvi pakļauta Jenakijeves pilsētas padomei, savukārt Vuhlehirskas pilsētas municipalitātei pakļauti Bulavines, Hroznes, Kajutines, Krasnijpaharas un Saveļivkas ciemati. Iedzīvotāji nodarbināti galvenokārt akmeņogļu ieguvē un bagātināšanā.

## Vēsture
Tiek uzskatīts, ka apdzīvotā vieta kā **Hacepetivkas** ciems dibināta 1861. gadā. Pēc nostāstiem, to dibinājuši zemnieki brāļi Petro un Timofejs Hacepeti. 1879. gadā atvērta dzelzceļa stacija uz Horļivkas—Rostovas dzelzceļa līnijas. No 1949. gada Hacepetivkā akmeņogļu ieguve. 1958. gadā piešķirts pilsētas statuss un pārdēvēta tagadējā vārdā.

## Atsauces

## Ārējās saites
Ugļegorska

**Ugļegorska** var būt:
* Ugļegorska — pilsēta Krievijā, Sahalīnas apgabalā
* Vuhlehirskas Ukrainā krieviskais nosaukums
Diāna

[thumb|200px|[Versaļas Diāna (Romas impērijas laika statujas kopija, 2. gadsimts m.ē.).]]
**Diāna** () romiešu mitoloģijā ir medniecības, mēness un dzimstības dieviete. Sengrieķu mitoloģijā viņai atbilst Artemīda. Viņa ir Jupitera un Latonas meita, Apollona māsa.
Dieviete Diāna esot jājusi ar briedi un mācējusi savaldīt dzīvniekus. Ļaudis nesa dāvanas Diānai, lai būtu sekmīgas medības.

## Ārējās saites
* 
*
Stellans Skašgords

**Jons Stellans Skašgords** (, ; dzimis ) ir zviedru aktieris.

Pazīstams ar lomām tādās filmās kā "Šķeļot viļņus" (*Breaking the Waves*) (1996), "Krietnais Vils Hantings" (1997), "Glāsu māja" (*The Glass House*, 2001), "Karību jūras pirāti: Miroņa lāde" (2006), "Karību jūras pirāti: Pasaules malā" (2007), "Mamma Mia!" (2008), "Meitene ar pūķa tetovējumu" (*The Girl With the Dragon Tattoo*; 2011), "Melanholija" (2011), "Tors" (2011), "Atriebēji" (2012), "" (2013), *[[The Railway Man]]* (2013), "Nimfomāne" (*Nymphomaniac*, 2013), "Mediķis" (*The Physician*, 2013), "Atriebēji: Ultrona laikmets" (2015), "Mamma Mia! Mēs atkal esam klāt" (2018), *[[Hope (filma)|Hope]]* (2019), "Kāpa" (2021) un "Sentimentāla vērtība" (2025). Attēlojis nozīmīgu lomu TV miniseriālā "Černobiļa" (2019). Par šo lomu saņēmis Zelta globusa balvu, kā labākais aktieris otrā plāna lomā seriālā vai TV filmā.

Aktiera karjeru uzsācis agri. Sākotnēji uzņēmies dažādās Zviedrijas filmās un seriālos. Pēc tam izveidojusies sadarbība ar Larsu fon Trīru, ir uzņēmies sešās dāņu režisora filmās. Viņam ticis piedāvāts attēlot Oskaru Šindleru filmā "Šindlera saraksts" (tomēr šo lomu tēloja Liams Nīsons). Ticis nominēts dažādām balvām, tai skaitā bijušas divas nominācijas Eiropas Kino balvai kā labākajam aktierim par lomām filmās *[[Aberdeen (filma)|Aberdeen]]* (2000) un *[[Taking Sides]]* (2001). 1998. gadā ieguvis Eiropas Kino balvu "Sasniegums pasaules kinomākslā" (*Outstanding European Achievement in World Cinema*) par lomām filmās "Krietnais Vils Hantings" un "Amistada" (1997).

Stellana Skašgorda dēli Aleksandrs, Gustavs, Bills un Valters arī ir aktieri.

## Ārējās saites
Skašgords

**Skašgords** (, *Skärgård*; sieviešu dzimtē Skašgorda) ir zviedru cilmes uzvārds. Cilvēki ar šo uzvārdu:

* Aleksandrs Skašgords (*Alexander Skarsgård*; 1976), zviedru aktieris;
* Bills Skašgords (*Bill Skarsgård*; 1990), zviedru aktieris;
* Stellans Skašgords (*Stellan Skarsgård*; 1951), zviedru aktieris.
Nikolajs Frīdrihs fon Korfs

**Nikolajs Frīdrihs fon Korfs** (, ; 1710—1766) bija Kurzemes muižnieks, Krievijas Impērijas armijas ģenerālis (*general en chef*), diplomāts, krievu okupētās Austrumprūsijas gubernators (1758-1760), Pēterburgas policijas priekšnieks (*Генерал-полицмейстер*, 1761-1762).

## Dzīvesgājums
Dzimis Priekules muižas īpašnieka Heinriha Kristapa fon Korfa (1672—1753) un viņa sievas Sofijas Eleonoras, dzimušas Hānas, ģimenē 1710. gada 18. maijā, cēlies no Kurzemes hercogistes muižnieku Korfu dzimtas. Pēc Kurzemes hercoga atraitnes Annas Ivanovnas kļūšanas par Krievijas ķeizarieni 1730. gadā viņš iestājās Krievijas Impērijas armijā. Ap 1740. gadu viņš apprecējās ar Katrīnas I brāļa Kārļa Skavronska meitu Katrīnu (*Екатерина Карловна Скавронская*) — un Elizabetes I māsīcu un piedalījās 1741. gada 6. decembra galma apvērsuma īstenošanā pret reģenti Annu Leopoldovnu. Tādēļ pēc Elizabetes kļūšanas par ķeizarieni viņu paaugstināja par Krievijas armijas ģenerālleitnantu, kuram 1742. gadā uzticēja atvest no Ķīles jauno troņmantnieku Šlēzvigas-Holšteinas hercogu Kārli Pēteri Ulrihu, vēlāko ķeizaru Pēteri III. Viņa radinieks Johans Albrehts fon Korfs tajā laikā bija Krievijas vēstnieks Dānijā un ziemeļvācu Hanzas pilsētās.

1744. gada septembrī viņam uzdeva lielā slepenībā pārvest Daugavgrīvas cietoksnī pie Rīgas ieslodzīto mazgadīgo Ivanu VI ar viņa ģimeni uz Oranienburgu Pēterburgas pievārtē, bet pēc tam uz Holmogoriem Arhangeļskas tuvumā.
 
Septiņgadu kara laikā 1758. gadā ģenerāli Korfu 1758. gada 30. martā iecēla par krievu okupētās Austrumprūsijas ģenerālgubernatoru, 1760. gada beigās par Pēterburgas policijas priekšnieku. Pēc Pētera III kronēšanas par ķeizaru 1762. gada 5. janvārī viņu paaugstināja par ģenerāli anšefu (*general en chef*) un Krievijas policijas priekšnieku (*Generalpolizeimeister*). Tomēr 1762. gada 29. jūnija valsts apvērsuma laikā viņš nostājās Katrīnas II pusē un saglabāja savu amatu līdz pat savai nāvei 1766. gada 5. maijā.

## Literatūra
* Arthur Kleinschmidt: *Russland's Geschichte und Politik dargestellt in der Geschichte des russischen hohen Adels*. Cassel. 1877 S.269 Teildigitalisat eines Reprints

## Atsauces
Georgs Mihaels Tēlemanis

thumb|270px|1812. gadā Rīgā izdotais G. M. Tēlemaņa korāļu krājums
**Georgs Mihaels Tēlemanis** (, 1748—1831) bija vācu apgaismības perioda komponists, Rīgas pilsētas baznīcu mūzikas direktors (kantors) un Rīgas Doma ērģelnieks (1773—1828).

## Dzīves gājums
Dzimis 1748. gada 20. aprīlī Plēnas luterāņu mācītāja Andreasa Tēlemaņa ģimenē, viņa vectēvs bija komponists Georgs Filips Tēlemanis. Pēc tēva nāves 1755. gadā dzīvoja pie vectēva Hamburgā. Mācījās Hamburgas Johanneumā (*Gelehrtenschule des Johanneums*) un akadēmiskajā ģimnāzijā. Sakarā ar vectēva nāvi viņš 1767. gadā sacerēja sēru odu *Trauer-Ode auf das betrübte Absterben meines Großvaters Herrn Georg Philipp Telemann, des Hamburgischen Musik-Chor-Direktors*. Teoloģijas studiju laikā Ķīles Universitātē (1770—1772) viņš pieņēma uzaicinājumu kļūt par Rīgas Doma kantoru un Rīgas pilsētas baznīcu mūzikas direktoru.

Savas darbības laikā Rīgā viņš organizēja sava vectēva Georga Filipa Tēlemaņa darbu izpildīšanu. 1821. gadā izdeva baznīcas korāļu krājumu G. M.Tēlemaņa redakcijā, kurā bija ietverti arī viņa paša skaņdarbi. Līdztekus viņš darbojās kā Rīgas Domskolas mūzikas skolotājs un Doma baznīcas ērģelnieks līdz 1828. gadam, kad redzes traucējumu dēļ aizgāja no darba.

Miris 1831. gada 4. martā Rīgā.

## Literatūra
* Wolf Hobohm: Georg Michael Telemann als "Sachwalter" des großväterlichen Erbes. In: Kathrin Eberl u. a. (Hrsg.): *Musikkonzepte — Konzepte der Musikwissenschaft. Bericht über den Internationalen Kongreß der Gesellschaft für Musikforschung Halle (Saale) 1998.* Band 2: *Freie Referate.* Kassel: Bärenreiter, 2000, S. 346-354. — 
* Joachim Kremer: Georg Michael Telemanns Weg von Hamburg nach Riga. Mobilität als Problem einer Regionalgeschichtsforschung. In: Matthias Schneider u. a. (Hrsg.): *Orgelbau, Orgelmusik und Organisten des Ostseeraums im 17. und 19. Jahrhundert.* Frankfurt am Main: Lang, 2006, S. 159–168. — 

## Darbi
* Sammlung alter und neuer Choral-Melodien. Riga: 1812
* Acht Choralvorspiele für Orgel. Bern: Müller und Schade, 1989 (atkārtots izdevums)
* Wer weiss, wie nahe mir mein Ende. In: Romantische Orgeln, Teil: 3. Martin Rost an der Grünberg-Orgel zu Libau, Liepāja (Lettland) 1994

## Atsauces
Majonēze

thumb|Majonēzes sastāvdaļas
**Majonēze** (no ) ir bieza, krēmveida mērce, kas bieži tiek izmantota kā garšviela. Tā tiek gatavota no olas dzeltenuma, augu eļļas un etiķa vai citronskābes, vēl var tikt pievienotas dažādas garšvielas, piemēram, sinepes, tomātu mērce, pipari. Tiek veidotas dažāda veida majonēzes, tai skaitā galda, asā, saldā majonēze. Tā tiek izmantota, lai uzlabotu dažādu ēdienu garšu un uzturvērtību. Parasti 100 g produkta ir 700 kilokalorijas (2900 kJ), tātad majonēze ir kalorijām bagāts produkts.

Majonēze var būt dažādās krāsās, tomēr parasti tā ir balta, krējuma krāsā vai gaiši dzeltena. 2004. gadā veiktajā pētījumā tika noskaidrots, ka Krievija ir vienīgais tirgus Eiropā, kur majonēze pārdošanas apjoma ziņā pārspēj kečupu.

## Atsauces

## Ārējās saites
* 
*
Ukrajinska

**Ukrajinska** () ir pilsēta Ukrainas austrumos Doneckas apgabalā. Izvietojusies apgabala vidusdaļā, pakļauta Selidoves pilsētas padomei. Akmeņogļu ieguves centrs.

## Vēsture
Apdzīvotā vieta dibināta 1952. gadā sakarā ar akmeņogļu ieguves šahtas *Ukraina* (*Україна*) izbūvi un sākotnēji saukusies par **Lisivku** (*Лисівка*, *Лисовка*). 1963. gadā piešķirts pilsētas statuss un pārdēvēta tagadēja vārdā saistībā ar šahtu.

## Atsauces

## Ārējās saites

* Украинск - умирающие города Донбасса
Glorious Betsy

***Glorious Betsy*** ir 1928. gada ASV mākslas filma. Filmas režisors ir Alans Kroslends un tā ir balstīta uz Ridas Džonsones Jangas tāda paša nosaukuma lugas motīviem. Galvenās lomas atveido Doloresa Kostelo un Kondrāts Neidžels. Filma tika izvirzīta 1. Kinoakadēmijas balvai nominācijā "Labākais adaptētais scenārijs". Filmas mēmais ieraksts bez *[[Vitaphone]]* skaņas celiņiem ir saglabājies Kongresa bibliotēkā, nav zināms par citu filmas kopiju pastāvēšanu.

Kaut arī filmai ir divi scenārija autori, Entonijs Koldivejs un Džeks Džermuts, Kinoakadēmijas balvai izvirzīts tika tikai Koldivejs.

## Atsauces

## Ārējās saites

* ''Glorious Betsy'' vietnē ''SilentEra''
Hirnika

**Hirnika** () ir pilsēta Ukrainas austrumos Doneckas apgabalā. Izvietojusies apgabala vidusdaļā netālu no Vovčas upes augšteces, pakļauta Selidoves pilsētas padomei. Akmeņogļu ieguves centrs.

## Vēsture
Apdzīvotā vieta dibināta 1938. gadā kā ogļraču ciemats **Socmistečko** (*Соцмістечко*) vai **Sochorodoka** *(Соцгородок)* pie jau 19. gadsimta vidū izpētītajām akmeņogļu iegulām, kur tika būvētas Kurahivkas grupas šahtas. 1958. gadā Socmistečko tika apvienota ar līdzās esošajiem Komsomoļskas, Oktjabrskas, Peršotravņevas, Peremohas un Promploščadkas ciematiem un izveidota pilsēta ar tagadējo nosaukumu (tulkojumā — ‘Kalnracis’).

## Atsauces

## Ārējās saites
Spišska Nova Vesa

**Spišska Nova Vesa** () ir pilsēta Slovākijā, Košices apgabala Spišska Nova Vesas apriņķa centrs pie Hornādas upes. Netālu no pilsētas atrodas Spišas pils un Slovākijas Paradīzes Nacionālais parks.

## Vēsture
Iesākumā slāvu apmetne, 13. gadsimtā šeit apmetās vācieši. Sens vara ieguves centrs. Līdz 15. gadsimta sākumam pilsēta bija Ungārijas sastāvā, tās ungāriskais nosaukums ir **Iglo** (). 1412. gadā Spišska Nova Vesu, tāpat kā citas Spišas pilsētas Ungārijas karalis Sigismunds Luksemburgs ieķīlāja Polijas karalim Jagailim un tā palika Polijas kroņa īpašums līdz par Polijas pirmajai dalīšanai 1772. gadā. Pēc Pirmā pasaules kara iekļāvās Čehoslovākijā. No 1993. gada - Slovākijā.

## Tūrisms
Pilsēta ir tūrisma centrs, pateicoties tās tuvumam Spišas pilij un Slovākijas Paradīzes Nacionālajam parkam. Pilsētā atrodas Spišas novada muzejs un zoodārzs.

## Cilvēki
Pēc etniskās piederības pilsētas iedzīvotāji ir slovāki (94,21 %). Pēc reliģiskās pārliecības: katoļi (69,81 %), nereliģiozi (16,95 %), luterāņi (3,17 %), grieķu katoļi (3,05 %).

## Atsauces

## Ārējās saites
Huhujas province

**Huhujas province** () ir viena no Argentīnas 23 provincēm valsts ziemeļrietumu daļā. Robežojas ar Čīli rietumos, ar Bolīviju ziemeļos un ar Saltas provinci austrumos un dienvidos. Lielākā pilsēta un administratīvais centrs ir Huhuja. Huhujas provinces kopējā platība ir 53 219 km², pēc 2010. gada datiem provincē dzīvo 673 307 iedzīvotāji. Tā ir divdesmitā lielākā province Argentīnā pēc iedzīvotāju skaita un deviņpadsmitā pēc platības. Province ir sīkāk sadalīta sešpadsmit departamentos.

## Ārējās saites
Černa pie Tisas

**Černa pie Tisas** () ir pilsēta Slovākijā, Košices apgabala Trebišovas apriņķī pie Tisas upes. Pilsētas dzelzceļa stacija atrodas netālu no robežas ar Ukrainu un Ungāriju.

## Vēsture
Pilsēta radusies pēc Otrā pasaules kara ap dzelzceļa staciju. 1968. gada 29. jūlijā šeit tikās PSRS (Leonīda Brežņeva vadībā) un Čehoslovākijas (Aleksandra Dubčeka vadībā) delegācijas, lai apspriestu Prāgas pavasara notikumus.

## Ekonomika
Pilsētas dzelzceļa stacija ir ievērojams dzelzceļa robežpunkts. Tajā tiek mainīta vilcienu ritošā daļa, lai piemērotu tos sliežu platuma maiņai.

## Cilvēki
Pēc etniskās piederības vairums pilsētas iedzīvotāju ir ungāri (60 %), dzīvo arī slovāki (34 %) un čigāni (6 %).

## Ārējās saites
Loids

**Loids** () var būt:

* Herolds Loids (*Harold Lloyd*; 1893—1971) — amerikāņu aktieris, komiķis, kinorežisors, kinoproducents, scenārists;
* Kristofers Loids (1938) — amerikāņu aktieris;
* Semjuels Loids (1841—1911) — amerikāņu šaha problēmists.
Latvijas lidostas un lidlauki

**Latvijas lidostu un lidlauku** infrastruktūru veido CAA oficiāli sertificēti 9 lidlauki (Ādaži, Cēsis,  Ikšķile, Lielvārde, Liepāja, Limbaži, Rīga, Spilve, Ventspils) un 6 helikopteru lidlauki (Čiekuri, Klauģu muiža, Ludza ASOP, M Sola, Nākotne, Nogale). Starptautiskā lidosta «Rīga» ir vienīgā, kas nodrošina regulārus starptautiskos pārvadājumus.

Pārējie Latvijā esošie lidlauki pārsvarā ir bijušie lauksaimniecības aviācijas lidlauki, kādreizējās PSRS Bruņoto spēku aviācijas bāzes, bijušie DOSAAF lidlauki, vai privāti mazmotora gaisa kuģu lidlauki. Tie nav oficiāli reģistrēti un sertificēti kā gaisa kuģiem izmantojama infrastruktūra, bet nereti tiek izmantoti avioklubu vajadzībām (Cīravas lidlauks), aviošoviem (Degumnieku lidlauks), izpletņlēkšanai un paraplanierismam (Grīvas lidlauks). Daļa bijušo lidlauku ir pamesti, nekopti, vai arī demontēti; daļa lidlauku tiek izmantoti ar aviāciju nesaistītās aktivitātēs (ražošanas struktūras, autosacīkstes).

## Lidostu un lidlauku uzskaitījums
[thumb|250px|[Starptautiskā lidosta "Rīga"|Lidostas «Rīga» pasažieru terminālis un autostāvvieta]]
[thumb|250px|[Lidosta "Jūrmala"|Lidostas «Jūrmala» pasažieru terminālis]]
[thumb|250px|[Cēsu lidlauks|Cēsu lidlauka skrejceļš]]
[thumb|250px|[Talsu lidlauks|Talsu lidlauka skrejceļš]]
[thumb|250px|Pamestā [Vaiņodes lidlauks|Vaiņodes militārā lidlauka angāri]]
Uzskaitījumā iekļauti sertificētie lidlauki no Latvijas gaisa satiksmes un Civilās aviācijas aģentūras dokumentiem, kā arī nesertificētie un vēsturiskie lidlauki no dažādiem avotiem.

## Statistika

## Atsauces

## Ārējās saites
1. līga (LHF)

**Latvijas hokeja čempionāta 1. līga** (no 2018. līdz 2025. gadam **Junioru attīstības hokeja līga**) ir otrs spēcīgākais klubu turnīrs Latvijas hokejā. Tas tiek organizēts kopš 2014. gada. Pirmajā sezonā par 1. līgas čempioniem kļuva HK "Liepāja Juniors". Lai gan 1. līgas uzvarētājs ieguva tiesības startēt Virslīgā, neviena no komandām šo iespēju līdz šim nav izmantojusi.

2018. gada vasarā tika paziņots, ka tiek mainīts turnīra nosaukums uz Junioru attīstības hokeja līgu, bet 2025. gadā līga atgriezās pie iepriekšējā nosaukuma.

## JAHL 2021.—22. gada sezonas komandu pārstāvēto pilsētu karte

## Halles

## Čempioni
* 2014.—2015. — HK Liepāja Juniors
* 2015.—2016. — Daugavpils/LDZ Cargo
* 2016.—2017. — Venta 2002
* 2017.—2018. — Venta 2002
* 2018.—2019. — Venta 2002
* 2021.—2022. — Zemgale Juniors
* 2022.—2023. — HS Kurbads
* 2023.—2024. — HS Falcons
* 2024.—2025. — Rīgas HS
Pasava

**Pasava** (, ) ir pilsētas Vācijas dienvidaustrumos, Bavārijas federālajā zemē pie Vācijas robežas ar Austriju. Pilsēta tiek dēvēta arī par *Dreiflüssestadt* jeb *Pilsēta starp trīs upēm *(''Donava''*, [[Inna]] un [[Ilza (Donava)|Ilza]]*). Atrodas vidēji 370 metrus virs jūras līmeņa, 195 kilometru attālumā no Vācijas trešās lielākās pilsētas Minhenes. Pilsētas kopējā platība ir 69,58 km², pēc 2012. gada datiem, pilsētā dzīvo 49 038 iedzīvotāji.

Pasavā no 1892. līdz 1894. gadam dzīvoja Ādolfs Hitlers ar ģimeni. Pilsētā atrodas 1978. gadā dibinātā Pasavas Universitāte, kurā studē vairāk nekā 10 000 studentu un strādā 875 pasniedzēji.

## Atsauces

## Ārējās saites
Waze

***Waze*** ir tiešsaistes pūļpakalpojuma navigācijas lietotne viedtālruņiem un planšetdatoriem, kas darbojas kopš 2008. gada, un tai ir vairāk kā 150 miljoni aktīvu lietotāju. *Waze* ir izveidots Izraēlā, un tā mītne atrodas Raanannā, kā arī Paloalto, Kalifornijā (Silīcija ielejā). Lietotni un uzņēmumu izveidoja Uri Levins, Ehuds Šabtajs un Amirs Šeinars, sākotnēji tā saucās ***LinQmap***. 2011. gada beigās uzņēmumā strādāja 80 darbinieki.

2013. gada jūnijā to iegādājās viena no pasaulē vadošajām interneta tehnoloģiju kompānijām *[[Google]]* par 966 miljoniem ASV dolāru.

2022. gada beigās tika paziņots, ka aptuveni 500 darbinieku lielā *Waze* komanda pievienosies *Google Geo* sadaļai, kas atbild par *[[Google Maps]]*, *Earth* un *Street View* servisiem.

*Waze* ir bezmaksas lietotne, un to var izmantot bez reģistrācijas, taču reģistrējoties ir vairāk iespēju izmantot tās sociālā tīkla funkcijas. Galvenā lietotnes funkcija ir navigācija, kas darbojas, ņemot vērā satiksmes intensitāti, sastrēgumus un cita veida traucējumus. Būtiska funkcija ir lietotāju iespēja ziņot par šiem satiksmes traucējumiem, ieskaitot ceļu policijas posteņus, kā arī sazināties ar citiem *Waze* lietotājiem. Kartes un ģeotelpiskos datus, ko izmanto lietotne, daļēji veido un rediģē paši tās lietotāji.

## Atsauces

## Ārējās saites
*
Krāļovski Hlmeca

**Krāļovski Hlmeca** () ir pilsēta Slovākijā, Košices apgabala Trebišovas apriņķī netālu no robežas ar Ungāriju.

## Vēsture
Rakstos pirmoreiz minēta 1214. gadā. Tāpat kā vairums Slovākijas pilsētu, tā gadsimtiem atradusies Ungārijas sastāvā, tās ungāriskais nosaukums ir **Kirājhelmeca** (). Pēc Pirmā pasaules kara iekļāvās Čehoslovākijā. Otrā pasaules kara laikā, pamatojoties uz Pirmajām Vīnes arbitrāžām, ietilpa Ungārijā. No 1993. gada - Slovākijā.

## Cilvēki
Pēc etniskās piederības vairums pilsētas iedzīvotāju ir ungāri (73,66 %), dzīvo arī slovāki (19,43 %) un čigāni (3,95 %).

## Ārējās saites
*
Izlaiduma gads

**"Izlaiduma gads"** ir 2014. gada latviešu drāma, kuras režisors ir Andris Gauja. Filma ir par skolotāju Zani, kas iemīlas vienā no saviem audzēkņiem Maksī, pēc tam, kad Maksis, nežēlojot tēva naudu, neatlaidīgi un sistemātiski mēģina savaldzināt Zani. Mūziku speciāli filmai sacerēja grupa "Suņa Stunda". Filmas pirmizrāde notika  Monreālas kinofestivālā.

Filma izrādīta vairākos kinofestivālos.

## Aktieri
* Inga Alsiņa — Zane
* Mārcis Klatenbergs — Maksis
* Gatis Gāga 
* Liene Šmukste
* Edgars Siliņš
* Elza Feldmane
* Agirs Neminskis

## Atsauces

## Ārējās saites
Sečovce

**Sečovce** () ir pilsēta Slovākijā, Košices apgabala Trebišovas apriņķī.

## Vēsture
Rakstos pirmoreiz minēta 1255. gadā. Tāpat kā vairums Slovākijas pilsētu, tā gadsimtiem atradusies Ungārijas sastāvā, tās ungāriskais nosaukums ir **Gālsēča** (). Pēc Pirmā pasaules kara iekļāvās Čehoslovākijā. No 1993. gada — Slovākijā.

## Cilvēki
Pēc tautības vairums pilsētas iedzīvotāju ir slovāki (95,89 %). Pēc reliģiskās pārliecības — katoļi (47,05 %), grieķu katoļi (25,71 %), nereliģiozi (18,11 %).

## Ārējās saites
Inocents I

**Pāvests Inocents I** (; miris ) bija Romas pāvests no 401. gada līdz savai nāvei 417. gadā.

Saskaņā ar *[[Liber Pontificalis]]*, Inocents I dzimis Albano un bija Inokentija dēls, tomēr Inocenta I laikabiedrs Hieronīms apgalvo, ka Inocents I ir iepriekšējā pāvesta Anastasija I dēls.

Savā darbībā pāvests stiprināja Rietumromas baznīcu. Atbalstīja Svēto Augustīnu pret donatistiem un Pelagija piekritējiem. Atbalstīja Jāni Zeltamuti pret Aleksandrijas Teofilu.

Kad vestgotu karalis Alariks I ieņēma Romu, Inocents I līdz ar imperatoru Honoriju pārcēlās uz Ravennu.

## Ārējās saites
Frančesko Konkoni

**Frančesko Konkoni** (; dzimis  Komo, Itālijā) ir sporta ārsts un zinātnieks ar tādiem audzēkņiem kā Mikēle Ferrāri un Luidži Čekīni.

Konkoni ir profesors Ferrāras universitātē Itālijā, kur viņš vada *Centro Studi Biomedici Applicati allo Sport* jeb Biomedicīnas izpētes institūtu. Viņa pētījumi koncentrējās uz dopinga lietošanas noteikšanas metodēm, bet viņš ir plašāk zināms ar savām darbībām dopinga pielietošanā un tiek apgalvots, ka viņš riteņbraukšanas sportā ieviesa EPO lietošanu. Konkoni sagatavoja Frančesko Mozeru viņa veiksmīgajam mēģinājumam pārspēt stundas rekordu 1984. gadā Mehiko.

## Atsauces
Mežulis

**Mežulis** (sieviešu dzimtē Mežule) ir latviešu cilmes uzvārds. Cilvēki ar šo uzvārdu:

* Ainārs Mežulis (dzimis 1962) — latviešu pedagogs un politiķis;
* Edvards Mežulis (dzimis 2000) — latviešu basketbolists;
* Konstantīns Mežulis (1904—1938) — latviešu politiķis;
* Romāns Mežulis (1908—1990) — latviešu ārsts un virsnieks.
Misjonesas province

**Misjonesas province** () ir viena no Argentīnas provincēm, atrodas valsts ziemeļaustrumu daļā. Robežojas ar Paragvaju ziemeļrietumos, ar Brazīliju ziemeļos, austrumos un dienvidos un ar Korrjentesas provinci dienvidrietumos. Lielākā pilsēta un administratīvais centrs ir Posadasa. Misjonesas provinces kopējā platība ir 29 801 km², pēc 2010. gada datiem provincē dzīvo 1 101 593 iedzīvotāji. Tā ir divdesmit pirmā lielākā province Argentīnā un sīkāk ir sadalīta septiņdesmit astoņos departamentos.

## Ārējās saites
Grand Theft Auto: The Lost and Damned

***Grand Theft Auto IV: The Lost And Damned*** ir videospēle, kas ir daļa no *[[Grand Theft Auto (spēļu sērija)|Grand Theft Auto]]* spēļu franšīzes, kurā ir likts pamats uz vardarbīgām un kriminālām darbībām, ko spēles dalībnieks var izjust. Spēle tika izdota 2009. gada 17. februārī. Spēles vecuma ierobežojums ir 18+. Spēles galvenais varonis Džonijs Klebics parādās arī *[[GTA V]]*. Spēles galvenais varonis ir Džonijs Klebics.

## Sižets
Džonijs Klebics ir baikeris ar netīru vēsturi. Viņš ir viens no motociklu bandas *THE LOST* dalībniekiem. Viņš dzīvo Libertīsitijā jau kopš bērnības un pazīst šo pilsētu kā savus 5 pirkstus. Viss rit kā vienmēr — laupīšana, huligānisms, slepkavības, bet kādu dienu viss noiet greizi. Policisti atklāj, ko plāno Džonija banda. Džonijam ir nojauta, ka viens no viņa draugiem ir nodevējs. Viņa mērķis ir atrast to cilvēku, kurš viņu nodeva. Bet to ir grūti atklāt, jo ceļā stāv policija.

## Ārējās saites
* Oficiālā mājaslapa 
* GTA Wikia
Korrjentesas province

**Korrjentesas province** (, gvaranu: *Taragüí*) ir viena no Argentīnas provincēm, atrodas valsts ziemeļaustrumu daļā. Robežojas ar Paragvaju ziemeļos, ar Misjonesas provinci ziemeļaustrumos, ar Brazīliju austrumos, ar Urugvaju dienvidaustrumos, ar Entreriosas provinci dienvidos, ar Santafē provinci rietumos un ar Čako provinci ziemeļrietumos. Lielākā pilsēta un administratīvais centrs ir Korrjentesa. Korrjentesas provinces kopējā platība ir 88 199 km², pēc 2010. gada datiem provincē dzīvo 992 595 iedzīvotāji. Tā ir sešpadsmitā lielākā province Argentīnā un sīkāk ir sadalīta divdesmit piecos departamentos.

## Ārējās saites
Entonijs Koldivejs

**Entonijs Koldivejs** (, dzimis , miris ) bija amerikāņu kinoscenārists. Koldivejs pārsvarā rakstījis scenārijus filmām, kā arī dažiem televīzijas seriāliem. Viņš 1917. gadā režisējis mēmo filmu *Her Great Dilemma*. 1928. gadā Koldivejs tika izvirzīts 1. Kinoakadēmijas balvai nominācijā "Labākais adaptētais scenārijs" ar filmu *[[Glorious Betsy]]*.

## Ārējās saites